**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos BP įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/vidurinis-ugdymas/21?st=3&ach-1=6&ach-2=6&ach-3=6&ach-4=6&ct=6) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktų ikonėlių atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Ilgalaikio plano pavyzdyje pateikiamas preliminarus Bendruosiuose ugdymo planuose dalykui numatyto valandų skaičiaus paskirstymas:

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) temos ar probleminiai klausimai, kuriuos mokytojas gali keisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus.

**ETIKOS ILGALAIKIS PLANAS III GIMNAZIJOS KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 35 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **EIL. NR.** | **MOKYMOSI TEMA** | **NUMATOMOS VALANDOS** | **KITA MEDŽIAGA** |
| 1. | Ko mokysimės šiais metais?  Supažindinimas su etikos programa, III gimnazijos klasės mokymosi turiniu, pasiekimų vertinimo ir įsivertinimo kriterijais. | 1 |  |
| 2. | 32.1.1. Pažįsta savo unikalumą. Mano unikalumas ir jo svarba asmeniniame bei socialiniame gyvenime. | 2 |  |
| 3. | 32.1.2. Pažįsta savo jausmus. Aš ir mano nuotaika (vok. *Stimmung* kaip pamatinė ontologinė kategorija). | 2 | Etikos VU ĮR. Užduoties pavyzdys, p. 16–17. <https://www.emokykla.lt/upload/files/2024/04/04/vu-etikos-bp-igyvendinimo-rekomendacijos-2024-04-04.pdf> |
| 4. | 32.1.3. Rūpestis dėl savęs ir kitų. Egoistinis šių laikų individualizmas ir “buvimas-su” (su kitais). | 2 |  |
| 5. | 32.1.4. Aš ir virtualumas. Mano unikalumas ir šiuolaikinės technologijos. | 2 |  |
| 6. | 32.2.1. Kitas kaip draugas. Draugystė asmeniniame gyvenime ir jos vertinimas šiuolaikinėje kultūroje. | 2 |  |
| 7. | 32.2.2. Kitas kaip artimas. Atsivėrimas Kitam kaip pamatinė etinė bei fenomenologinė procedūra. | 2 |  |
| 8. | 32.2.3. Kitas kaip svetimas. Svetimas asmens ir bendruomenės gyvenime. | 2 |  |
| 9. | 32.2.4. Virtualus Kitas. Virtualaus Kito ontologinis statusas. | 2 |  |
| 10 | 32.3.1. Aš ir šeima. Meilė kaip tarpasmeninių santykių poroje pagrindas. | 1 |  |
| 11. | 32.3.2. Aš ir draugai. Atsakomybė kaip draugystės santykio pagrindas. | 1 |  |
| 12. | 32.3.3. Aš ir bendruomenė. Kaip suderinti individo poreikius ir visuomenės gerovę? | 1 | *Pilietis per 31 valandą***.** Lietuvos laisvos rinkos institutas.  Nemokamas vadovėlis 9-12 klasių mokiniams, Registracija per EMA platformą. |
| 13. | 32.3.4. Aš ir virtuali bendruomenė. Kaip prisistatau virtualioje erdvėje, socialiniuose tinkluose? | 1 |  |
| 14. | 32.4.1. Aš ir augmenija. Koks mano santykis su augmenija? | 1 | Etikos BP ĮR. Užduoties pavyzdys, p. 16–17. <https://www.emokykla.lt/upload/files/2024/04/04/vu-etikos-bp-igyvendinimo-rekomendacijos-2024-04-04.pdf> |
| 15. | 32.4.2. Aš ir gyvūnija. Koks mano požiūris į nelegalias gyvūnų veisyklas? | 1 | Etikos BP ĮR. Užduoties pavyzdys, p.19–20. <https://www.emokykla.lt/upload/files/2024/04/04/vu-etikos-bp-igyvendinimo-rekomendacijos-2024-04-04.pdf> |
| 16. | 32.4.3. Aš ir ekologija. Ar suvokiu save didesniame vertingų subjektų (kitų žmonių, gyvūnų, augalų, ekosistemų) kontekste? | 1 | Etikos BP ĮR. Užduoties pavyzdys, p. 20–21 <https://www.emokykla.lt/upload/files/2024/04/04/vu-etikos-bp-igyvendinimo-rekomendacijos-2024-04-04.pdf>  *Pilietis per 31 valandą***.** Lietuvos laisvos rinkos institutas.  Nemokamas vadovėlis 9-12 klasių mokiniams, Registracija per EMA platformą. |
| 17. | 32.4.4. Ekologinių problemų raiška virtualybėje. Kaip žmonių veikla interneto erdvėje daro įtaką gamtosaugos problemoms (nuomonės formuotojai, vartojimo skatinimas ir t.t.). Reflektuoja, ar jo (-os) asmeninė veikla interneto erdvėje yra ekologiška ar neekologiška. | 1 | Etikos BP ĮR. Užduoties pavyzdys, p. 12–23 <https://www.emokykla.lt/upload/files/2024/04/04/vu-etikos-bp-igyvendinimo-rekomendacijos-2024-04-04.pdf>  *Pilietis per 31 valandą***.** Lietuvos laisvos rinkos institutas.  Nemokamas vadovėlis 9-12 klasių mokiniams, Registracija per EMA platformą.. |
| 18. | Ko išmokau per šiuos metus? Refleksija ir įsivertinimas | 1 |  |